Diari Oficial de la Generalitat Valenciana


Sumari del DOGV 9624, del 23-06-2023 (2023/7109)

Extracte de la Resolució de 30 de maig de 2023, del president de Turisme Comunitat Valenciana, per la qual es convoquen sis beques per a la realització, durant l'exercici 2023, de pràctiques professionals en matèria de turisme en dependències de la citada entitat pública (beques classe G).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9624

Data del DOGV
:   23-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7109


Data del document
:   16-06-2023

Organisme emissor
:   Turisme Comunitat Valenciana

Tipus de document
:   Extracte

Anàlisi jurídica

 Descriptors 

:   * Turisme Comunitat Valenciana
    * ajuda pública

Extracte de la Resolució de 30 de maig de 2023, del president de Turisme Comunitat Valenciana, per la qual es convoquen sis beques per a la realització, durant l'exercici 2023, de pràctiques professionals en matèria de turisme en dependències de la citada entitat pública (beques classe G). [2023/7109]  
 BDNS (identif.): 704295.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/704295)  
  
Primer. Beneficiaris  
Per a obtindre la condició de persona beneficiària de la beca hauran de posseir els requisits que determina l'article 3 del Decret 20/2017, de 24 de novembre, del president de la Generalitat, al final del termini de presentació de sol·licituds de la present convocatòria.  
  
Segon. Objecte  
Convocar la concessió de les beques que, per a la realització de pràctiques professionals durant l'exercici 2023 en dependències de Turisme Comunitat Valenciana, es concreten seguidament, d'acord amb la seua classe, nombre, titulació requerida i lloc de realització.  
Es tracta de sis beques classe G en matèria de màrqueting, promoció, publicitat i producte, amb adscripció a l'Àrea de Màrqueting i Producte Turístic amb el següent desglossament per a cadascun dels serveis que la componen: dues beques per al Servei de Màrqueting en Línia i Publicitat; dues beques per al Servei de Producte i Territori, i dues beques per al Servei de Promoció. Per a accedir a cadascuna d'aquestes serà necessari estar en possessió de les titulacions següents:  
- Dues beques per al Servei de Màrqueting En línia i Publicitat (una beca per a màrqueting en línia i una beca per a publicitat): graus en Turisme, Turisme i Administració d'Empreses (TADE), Ciències de la Informació, Comunicació Audiovisual i Publicitat i Relacions Públiques i Màrqueting.  
- Dues beques per al Servei de Producte i Territori (una beca per a producte i una beca per a la Unitat d'Assistència Tècnica): graus en Turisme, Turisme i Administració d'Empreses (TADE) i Publicitat i Relacions Públiques i Màrqueting.  
- Dues beques per al Servei de Promoció: graus en Turisme, Turisme i Administració d'Empreses (TADE) i Publicitat i Relacions Públiques i Màrqueting.  
Totes aquestes amb realització de les pràctiques en la seu central de Turisme Comunitat Valenciana, Àrea de Màrqueting i Producte Turístic.  
  
  
Tercer. Bases reguladores  
Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017).  
  
Quart. Finançament  
La Llei de pressupostos de la Generalitat per a l'exercici 2023, dins de la secció 05, entitat 00838 Turisme Comunitat Valenciana, inclou una línia denominada «Programa d'especialització turística», amb el codi línia S0750000, capítol IV dels pressupostos de la Generalitat per a l'exercici 2023, les persones beneficiàries previstes de la qual són titulades universitàries.  
Aquesta línia inclou l'import global màxim destinat a la concessió de les sis beques que es convoquen mitjançant aquesta resolució que serà, per a l'exercici 2023, de vint-i-un mil euros (21.000 euros); i per a l'exercici 2024, en cas de pròrroga, de huitanta-nou mil euros (89.000 euros), condicionat en els dos casos a l'existència de crèdit adequat i suficient en les respectives lleis de pressupostos de la Generalitat per a cada exercici.  
Cinqué. Termini de presentació de sol·licituds  
El termini per a la presentació de les sol·licituds serà de quinze dies hàbils comptadors des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
  
  
Sisé. Altres dades  
La dotació econòmica inicial de cadascuna de les beques serà de 1.165,08 euros bruts mensuals.  
Es procedirà, així mateix, al finançament de la quota d'empresa de la Seguretat Social de les persones adjudicatàries d'aquesta convocatòria de beques, amb càrrec a la dotació pressupostària del capítol I, Seguretat Social, de Turisme Comunitat Valenciana, per un import mensual per cada becari de 58,09 euros i en tot cas, d'acord amb els imports establits en la normativa vigent en la matèria, de conformitat amb l'Ordre PCM/74/2023, de 30 de gener, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i Formació Professional per a l'exercici 2023, en aquesta es modifiquen els màxims i mínims de les bases de cotització per a l'any 2023 tant dels empleats com de les beques de formació.  
El període de duració de cada beca serà de dotze mesos i començarà el dia de 2023 que s'indique en la resolució de concessió de la present convocatòria.  
El període inicial de cada beca podrà prorrogar-se, sense necessitat de nova convocatòria, per un període màxim de dotze mesos addicionals, sempre que el desenvolupament de l'activitat que s'estiga efectuant així ho requerisca o aconselle, i queda condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2024.  
  
València, 16 de juny de 2023. El president de Turisme Comunitat Valenciana: Francesc Colomer Sánchez.